**Oglinda**

*Nicu Hăloiu*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Oglinda

...

Și-a făcut un scut dintr-o oglindă

Să-și ferească ochii de Meduză,

Dar nu poate fugi de nicio muză

Ce coboară, mintea să-i cuprindă!

...

Stă ascuns în dosul unei măști,

Așa l-au obligat pitecantropii,

Cică-n țară, mulți dau ortul popii

Și rămâne țara fără proști!

...

Nu le arde stăpânilor de glume,

Se trece-n masă lumea prin vaccin,

Și uite-așa, puțin câte puțin,

Va rămâne-n lume prea puțină lume!

...

Omenirea-i gata de revoltă,

Dar speranță, omenirea n-are,

Pentru că omul, vrăjit de bunăstare

L-a alungat pe Dumnezeu din boltă!

...

Doar visătorul, ascuns după oglindă

Nu privește cu ochii spre Meduză,

Străin de toate, el așteaptă-o muză

Ce coboară, mintea să-i cuprindă!